കാര്ഗില് അനുസ്മരണം കരുനാഗപ്പള്ളി: കാര്ഗില് യുദ്ധത്തില് വീരമൃത്യു വരിച്ച ധീര ജവാന്മാരെ അനുസ്മരിച്ചു. കേരള സ്റ്റേറ്റ് എക്സ് സര്വീസസ് ലീഗ് കരുനാഗപ്പള്ളി താലൂക്ക് കമ്മിറ്റിയുടെ നേതൃത്വത്തില് കെ.എസ്.ആര്.ടി.സി ഡിപ്പോക്ക് സമീപമാണ് പരിപാടി സംഘടിപ്പിച്ചത്. ഇവിടെ താത്ക്കാലികമായി നിര്മ്മിച്ച സമൃതി മണ്ഡപത്തില് പുഷ്പാര്ച്ചന നടത്തി. അനുസ്മരണ യോഗം സംസ്ഥാന ട്രഷറര് സതീഷ് ചന്ദ്രന് ഉദ്ഘാടനം ചെയ്തു. താലൂക്ക് പ്രസിഡന്റ് കേണല് ശശികുമാര് അദ്ധ്യക്ഷനായി. താലൂക്ക് സെക്രട്ടറി ജനാര്ദ്ദനന്പിള്ള, മഹിളാവിംഗ് താലൂക്ക് പ്രസിഡന്റ് സരസ്വതി തുളസീധരന്, സെക്രട്ടറി തുളസീ ശങ്കര് എന്നിവര് പ്രഭാഷണം നടത്തി.